ଆମେରିକା ଇରାନ୍ ଯୁଦ୍ଧ ଆଶଙ୍କା- ଭାରତ ଉପରେ ପଡିଲା ଏହାର ଏହି ପ୍ରଭାବ - Prameya News7\nଆମେରିକା ଇରାନ୍ ଯୁଦ୍ଧ ଆଶଙ୍କା- ଭାରତ ଉପରେ ପଡିଲା ଏହାର ଏହି ପ୍ରଭାବ\n4/01/2020 at 12:34 PM\nନୂଆଦିଲ୍ଲୀ - ଆମେରିକାର ଡ୍ରୋନ ଆକ୍ରମଣରେ ଇରାନର କମାଣ୍ଡର ଜେନାରାଲ୍ କାସିମ୍ ସୁଲେମାନୀଙ୍କର ମୃତ୍ୟୁ ହୋଇଛି। ସେ ଇରାକର ବାଗଦାଦ ଇଣ୍ଟରନ୍ୟାସନାଲ୍ ଏୟାରପୋର୍ଟରେ ଥିବା ସମୟରେ ଆମେରିକାର ପକ୍ଷରୁ ଡ୍ରୋନ ଆକ୍ରମଣ କରାଯାଇଥିଲା। ଏହି ଆକ୍ରମଣରେ ଇରାନର କମାଣ୍ଡର ଜେନାରାଲ୍ କାସିମ୍ ସୁଲେମାନୀଙ୍କ ସହ ୭ ଜଣଙ୍କର ମୃତ୍ୟୁ ହୋଇଥିଲା। ଏହି ଆକ୍ରମଣର ଦୃଢ ଜବାବ ଦିଆଯିବ ବୋଲି ଇରାନ୍ ପକ୍ଷରୁ କୁହାଯାଇଛି । ସାରା ବିଶ୍ୱ ସମୁଦାୟ ଏହି ଆକ୍ରମଣକୁ ନେଇ ଏବେ ଚିନ୍ତାରେ । ଆମେରିକା ପକ୍ଷରୁ ଇରାକ୍ରେ ଥିବା ସମସ୍ତ ନାଗରିକଙ୍କୁ ତୁରନ୍ତ ଇରାକ୍ ଛାଡିବା ପାଇଁ ନିର୍ଦେଶ ଦିଆଯାଇଛି । ଅନ୍ତରାଷ୍ଟ୍ରୀୟ ସ୍ତରରେ ଏହାର ପ୍ରଭାବ ଏବେଠାରୁ ଅନୁଭୂତ ହେଲାଣି ।\nଆମେରିକାର ଏୟାର ଷ୍ଟ୍ରାଇକ୍ ଯୋଗୁଁ ଏବେଠାରୁ ବିଶ୍ୱ ବଜାରରେ ତୈଳଦର ବୃଦ୍ଧି ପାଇବାର ଆଶଙ୍କା କରାଗଲାଣି । ଶୁକ୍ରବାରରେ ଭାରତୀୟ ସେୟାର ବଜାରରେ ସେୟାର ଦର ହ୍ରାସ ପାଇବାରେ ଲାଗିଥିଲା । ସପ୍ତାହର ଶେଷ ଦିନରେ ସେନସେକ୍ସ ୧୬୨.୦୩ ପ୍ରତିଶତ ହ୍ରାସ ପାଇ ୪୧,୪୬୪.୬୧ ପ୍ରତିଶତ ହ୍ରାସ ପାଇଥିଲା । ସେହିପରି ନିଫ୍ଟି ୫୫.୫୫ ପ୍ରତିଶତ ହ୍ରାସ ପାଇଥିଲା । ଏହା ୧୨,୨୨୬.୬୫ ଅଙ୍କରେ ବନ୍ଦ ହୋଇଥିଲା ।\nକେବଳ ସେତିକି ନୁହେଁ ଡଲାର ତୁଳନାରେ ଟଙ୍କାର ମୂଲ୍ୟ ମଧ୍ୟ ହ୍ରାସ ପାଇଛି। ଡଲାର ତୁଳନାରେ ଟଙ୍କା ପ୍ରାୟ ୪୨ ପଇସା ଦୁର୍ବଳ ହୋଇଛି । ଗୋଟିଏ ଡଲାର ତୁଳନାରେ ଟଙ୍କାର ମୂଲ୍ୟ ୭୧.୮୯ ହୋଇଛି । ଅର୍ଥାତ ଗୋଟିଏ ଆମେରିକୀୟ ଡଲାର ଏବେ ୭୧.୮୯ ଟଙ୍କା । ଏହାର ଗୋଟିଏ ଦିନ ପୂର୍ବରୁ ଏକ ଡଲାର ୭୧.୫୮ ଟଙ୍କା ଥିଲା ।\nକେବଳ ଟଙ୍କାର ମୂଲ୍ୟ ନୁହେଁ ସୁନା ଓ ରୂପାର ମୂଲ୍ୟ ମଧ୍ୟ ବୃଦ୍ଧି ପାଇଛି । ସୁନାଦର ୭୫୨ ଟଙ୍କା ବୃଦ୍ଧି ପାଇ ପ୍ରତି ୧୦ ଗ୍ରାମ ୪୦,୬୫୨ ଟଙ୍କା ପାର କରିଛି ।\nସେହିପରି ରୂପାଦର ୯୬୦ ଟଙ୍କା ବୃଦ୍ଧି ପାଇ ୪୮,୮୭୦ ଟଙ୍କାରେ ପ୍ରତି କିଲୋ ପହଞ୍ଚିଛି ।\nସୁପ୍ରିମକୋର୍ଟରେ ଉଠିଲା କିଷାନ ରାଲି ପ୍ରସଙ୍ଗଃ କେନ୍ଦ୍ରକୁ କହିଲେ ସିଜେଆଇ- ନିଜ ଆଖି କଣ ପାଇଁ ବନ୍ଦ ରଖିଛ ?\nସର୍ବସାଧାରଣ ସ୍ଥାନରେ ସିଗାରେଟ୍ ଟାଣିଲେ ଏଣିକି ଦେବାକୁ ପଡିବ ୧୦ଗୁଣା ଅଧିକ ଜରିମନା !\nଯୁବକଙ୍କ ଗଳିତ ମୃତଦେହ ଉଦ୍ଧାର, ଶନିବାର ରାତିରୁ ଥିଲେ ନିଖୋଜ : ହତ୍ୟା ଅଭିଯୋଗ ଆଣିଲେ ପରିବାର\nଦେଶ- ବିଦେଶ (21,921)
